open-index/open-wikipedia-markdown huggingface dataset:
Mikronezijos Federacinių Valstijų vėliava

**[[Mikronezijos Federacinės Valstijos|Mikronezijos Federacinių Valstijų]] vėliava** buvo patvirtinta 1979 m. lapkričio 10 d. Mėlynas laukas simbolizuoja Ramųjį vandenyną, o keturios baltos žvaigždės - keturias federacijos salų grupes: Čiukas, Kosraė, Ponapė ir Japas.

## Istorija

Panašios išvaizdos, tik su šešiomis žvaigždėmis buvo Ramiojo vandenyno salų globojamos teritorijos vėliava. Papildomas žvaigždes atstovavo Palau, Maršalo salos ir Marianos Šiaurinės Salos, nepanorę priklausyti federacijai (Kosraė tuo metu buvo Ponapės dalis).
Kvapioji vanilė

**Kvapioji vanilė** (*Vanilla planifolia*) – orchidėjinių (*Orchidaceae*) šeimos vijoklių augalų rūšis. Tai pagrindinė rūšis naudojama aromatinio prieskonio – vanilės gamybai. Natūraliai auga Centrinėje Amerikoje ir Vest Indijoje, tačiau dabar auginama daugelyje pasaulio tropinių kraštų (Madagaskare, Okeanijoje, Indonezijoje ir kt.).

Kvapiosios vanilės žiedai žalsvai gelsvi, 5 cm skersmens, ir žydi tik vieną dieną. Tokiomis sąlygomis labai maža tikimybė, kad žiedai bus apdulkinti, todėl vanilės žiedai apdulkinami rankiniu būdu, norint kad išsivystytų ankštys. Vaisius veda subrendę, 3 m aukščio siekiantys augalai. Ankščių ilgis 15-23 cm. Jos subręsta per 5 mėn. tada yra renkamos ir konservuojamos.

## Nuorodos
* Išsamiau apie vanilę – straipsnyje „Vanilė – prieskonių karalienė“
Maršalo Salų vėliava

**[[Maršalo Salos|Maršalo Salų]] vėliava** buvo patvirtinta 1979 m. gegužės 1 d.

Maršalo Salos buvo Ramiojo vandenyno salų globojamos teritorijos, kurią valdė JAV, dalis. Kaip kitų Okeanijos šalių, vėliava vaizduoja šalies vietą vandenyne. Kylanti istriža juosta reiškia ekvatorių, o žvaigždė viršuje – Šiaurės pusrutulio salyną. Balta ir oranžinė spalva juostoje reiškia Ratako salų grandinę („saulėtekis“) ir Raliko salų grandinę („saulėlydis“) bei taiką ir drąsą. Žvaigždės 24 spinduliai reiškia 24 rinkimų apylinkes, o 4 ilgesni – 4 kultūrinius centrus: Madžūras, Džaluitas, Votjė ir Ebejė.

Vėliavą sukūrė Emlain Kabua, viena pirmųjų respublikos pirmųjų damų.
Honda Civic

**Honda Civic** – kompaktiškas automobilis. 1972 m. liepą buvo pristatytas dviejų durų kupė, rugsėjį buvo išleistas ir trijų durų modelis. Jame buvo 1,169 l tūrio variklis ir priekiniai varomieji ratai (kaip britų *British Mini*), automobilio salonas buvo gana erdvus, nepaisant mažų jo išmatavimų.

Pirmuosiuose modeliuose buvo montuojamas radijo imtuvas, šildytuvas, puta paminkštinta plastiko apdaila, dviejų greičių stiklo valytuvai ir dažyti plieniniai ratlankiai. Dabartinis Civic modelis tapo žymiai prabangesnis – turi palydovinę navigaciją, šešių greičių mechaninę greičių dėžę, oro kondicionierių, centrinį užraktą ir elektra valdomus langus.

Naujos laidos Honda Civic gaminami ir su elektriniais ekonomiškais varikliais saugančiais gamtą.
Vijoklis

**Vijoklis** – augalas, turintis ilgą, lankstų stiebą ir juo besivyniojantis ant vertikalių atramų – kitų augalų, stulpų, sienų, uolų. Dalis vijoklinių augalų tokiu būdu pasiekia šviesą, nustelbia ar sunaikina dėl išteklių konkuruojančius augalus, kiti vijokliai besivyniodami kolonizuoja teritorijas.

Dauguma vijoklių yra žiediniai augalai, skirstomi į:
* sumedėjusius (lianas) – pvz., visterija, aktinidija, gebenė,
* žolinius – pvz., raganė, brantas, sukutis.
Be to, yra vijoklinių paparčių rūšių (*Lygodium*).

Vijokliai yra populiarūs dekoratyviniai augalai, kuriais apželdinamos pastatų sienos, verandos, kolonos.
Leivinha

**Žuaunas Leiva Kamposas Filjas** arba **Leivinja** (*João Leiva Campos Filho*, sutr. **Leivinha**, g. 1949 m. rugsėjo 11 d.) – brazilų futbolininkas, kuris buvo Brazilijos rinktinės sudėtyje 1974 m. FIFA pasaulio taurėje.

Yra žaidęs Portuguesa, Palmeiras ir Ispanijos Atlético de Madrid klubuose. Jis yra futbolininko Lucaso Leivos dėdė.

## Dalyvavimas čempionatuose

|}

## Išnašos

## Nuorodos
*
Vanilė

**Vanilė** – delikatesu laikomas ir gurmanų vertinamas aromatinis prieskonis, gaminamas iš vanilės genties gegužraibių ankščių. Vanilė naudojama pagardinti konditerijos gaminiams, kvepalų gamyboje. Kilo iš Meksikos, tačiau dabar pagrindiniai vanilės tiekėjai yra Madagaskaras, Indonezija, Okeanijos ir Indijos vandenyno salos, Rytų Afrikos valstybės. Viena pagrindinių vanilės sudedamųjų dalių, skleidžianti būdingą kvapą yra vanilinas.

## Produkcija

## Nuorodos
* Išsamiau apie vanilę - straipsnyje "Vanilė - prieskonių karalienė"
Mazda 6

**Mazda 6**, kitaip **Mazda Atenza** yra Japonijos kompanijos Mazda gaminamas automobilis, kuris pradėtas gaminti 2002 m.

## Apibūdinimas
Automobilis būna trijų tipų : sedanas, hečbekas bei universalas.

Varikliai: 1,8 2,0 2,3 bei 3 litrų benzininiai variantai, bei 2,0 Dyzelinis agregatas, 3,0 variklis yra tik Amerikietiskose Mazda 6 automobiliuose, tai yra modifikuotas Ford Mondeo variklis. Pavarų dėžė būna 4, 5, 6 pavarų automatinė bei 5, 6 pavarų mechanine.

Automobilis buvo atnaujintas 2006 metais: atnaujintas variklis, pavarų dėžė, vidaus apdaila ir išorės elementai (bamperiai, žibintai, grotelės).

Nuo 2008 metų buvo visiškai atnaujintas modelis, skirtas Europai, o nuo 2009 m. atnaujinti variantai JAV rinkai.

Paskelbtas „Lietuvos metų automobiliu 2003“.
Nauru vėliava

**Nauru vėliava** – vienas oficialių Nauru valstybės nacionalinių simbolių. Patvirtinta 1968 m. sausio 31 d.

Vėliava simbolizuoja šalies vietą Ramiajame vandenyne. Geltona siaura 1/24 vėliavos ilgio juosta simbolizuoja pusiaują. Dvylikos spindulių žvaigždė simbolizuoja Nauru salą, esančią šiek tiek į pietus nuo pusiaujo. Mėlyno lauko padalijimas yra užuomina į mitą, pagal kurį žmonės į Žemę buvo atgabenti iš dviejų akmenų. Dvylika žvaigždės spindulių reiškia dvylika pirmųjų salos genčių. Balta žvaigždės spalva reiškia fosfatą, kurį kasdama sala praturtėjo.

Vėliavą sukūrė Australijos vėliavų gamintojo Evanso pasamdytas vietos gyventojas. Priešingai nei kitų Okeanijos šalių (pvz.: Vanuatu vėliava), Nauru vėliava sukėlė mažai ginčų.

## Istorinės Nauru vėliavos

## Išnašos
Papua Naujosios Gvinėjos vėliava

**[[Papua Naujoji Gvinėja|Papua Naujosios Gvinėjos]] vėliava** patvirtinta 1971 m. liepos 1 d.

Kairiajame apatiniame kampe pavaizduotas Pietų Kryžius, o priešingoje vėliavos pusėje Rojaus paukščių šeimai priklausančios Ragianos siluetas. Vėliavą sukūrė penkiolikos metų amžiaus Susan Huhume, laimėjusi nacionalinį konkursą 1971 m. Susan sakė: „Aš pasirinkau tai, nes tai labai gražios spalvos ir dizainas yra nuostabus“.

Raudona ir juoda senai buvo daugelio Papua Naujosios Gvinėjos genčių tradicinės spalvos. Juoda, balta, raudona buvo Vokietijos imperijos, kolonizavusios Papua Naująją Gvinėją prieš 1918 m., vėliavos spalvos. Rojaus paukštis taip pat yra šalies herbe.

Prieš 1970 m. Papua Naujoji Gvinėja buvo Australijos globojama Papua ir Naujosios Gvinėjos teritorija, o jos vėliava buvo Rojaus paukštis žaliame lauke. 1970 m. Australijos valdžia bandė įvesti naują vertikaliai trijuostę vėliavą.
Samoa vėliava

**[[Samoa]] vėliava** patvirtinta 1949 m. vasario 24 d.

Samoa vėliavą sudaro raudonas laukas su stačiakampiu kantonu. Mėlyno stačiakampio centre pavaizduotas Pietų Kryžiaus žvaigždynas.

Naujajai Zelandijai užėmus Samoa 1914 m. rugpjūčio 29 d. buvo naudojama vėliava su trimis apibrauktomis palmėmis. Mėlyna vėliava sausumoje, o raudona – jūroje.

## Panašios vėliavos

* Mianmaro vėliava
* Taivano vėliava
Saliamono Salų vėliava

**[[Saliamono Salos|Saliamono Salų]] [[vėliava]]** buvo patvirtinta 1977 m. lapkričio 18 d.

Penkias pagrindines salų grupes vaizduoja penkios baltos žvaigždės. Mėlyna reiškia Ramųjį vandenyną, o žalia – žemę. Geltona juosta reiškia saulės šviesą.

Civilinė vėliava (prekybos laivams) ir valstybės vėliava (nekariniams vyriausybės laivams) yra raudona ir mėlyna vėliavos su šalies vėliava kantone. Jūrinė vėliava (policijos laivams) paremta balta britų vėliava su raudonu kryžiumi ir šalies vėliava kantone.

## Išnašos
Michael Moore

**Maiklas Muras** (, 1954 m. balandžio 23 d. Flintas, Mičigano valstija, JAV) – amerikiečių dokumentinių filmų režisierius, scenaristas, aktorius, Oskaro laimėtojas.

## Biografija

Maiklas Muras gimė Mičigano valstijos Flinto mieste. Mičigano-Flinto universitete studijavo žurnalistiką. Studijuodamas dirbo universiteto laikraščio redaktoriumi ir čia užsidirbo pinigų pirmajam savo filmui "Roger & Me" ("Rodžeris ir aš" 1989 m.). 2002 m. Maiklas išleido pirmąjį didelės sėkmės ir pripažinimą pelniusį filmą "Bowling for Columbine" ("Kolumbinos boulingas"), už kurį M. Muras gavo Oskarą. 2004 m. Maiklas Muras už filmą "Fahrenheit 9/11" ("9/11 pagal Farenheitą") buvo apdovanotas 57-ojo Kanų festivalio "Auksine palmės šakele" ir kino kritikų žiuri komisijos FIPRESCI prizu.

1991 m. vedė filmų prodiuserę Kathleen Glynn. Su ja augina dukrą.
Manis (pranašas)

**Manis** (210 m. – 276 m.) – persų religijos reformatorius, įkūręs dabar jau nebegyvuojančią manicheizmo religiją. Manio pažiūroms įtakos turėjo mandaizmas, krikščionybė bei gnosticizmas. Misijas organizavo Tarpupyje, Persijoje, Palestinoje, Sirijoje, Egipte, keliavo po vakarinę Kiniją, Indiją. Parašė veikalų bei laiškų aramėjų ir persų kalbomis; kai kurie jų buvo rasti XX a. pr. Gobio dykumoje.

Augančia manicheizmo įtaka buvo nepatenkinti zoroastrų dvasininkai, kurie vis labiau įsigalėjo karaliaus dvare. Manis buvo įkalintas ir galiausiai nužudytas.

## Šaltiniai
Linux-VServer

**Linux-VServer** – atvirojo kodo sistema, skirta Linux branduoliui. Naudojama kurti virtualius, serverius, veikiančius viename fiziniame kompiuteryje (serveryje).

Linux-VServer leidžia kurti virtualius privačius serverius (VPS), kurie veikia kaip įprastiniai Linux serveriai, tačiau jų gali būti daug. Visi virtualūs serveriai veikia vienoje sistemoje, tačiau galima įjungti arba išjungti atskiras paslaugas (*ssh*, *mail*, *web*, duomenų bazes) kiekvienam virtualiam serveriui taip pat, kaip ir administruojant realius serverius. Kiekvienas virtualus serveris turi savo atskirus vartotojų duomenų bazę ir administratorių. Tarpusavyje jie yra nepriklausomi ir negali turėti įtakos kitų virtualių serverių veikimui.

Linux-VServer naudojimui reikalingas Linux branduolys palaikantis VServer, t. y., galintis izoliuoti atskirus virtualių serverių branduolius, kurie veiktų nepriklausomai vienas nuo kito. Linux branduoliai su pataisymais, tinkantys VServer, nurodyti čia: Linux-VServer.org .

## Nuorodos
* Straipsnis Vikiknygose
* http://linux-vserver.org/Welcome_to_Linux-VServer.org 
* http://support.uni-klu.ac.at/VServer 
* http://seehuhn.de/pages/vserver
Vermutas

**Vermutas** – gėrimas, gautas į vynuogių vyną pripylus įvairių augalų ekstraktų, taip pat rektifikuoto spirito, cukraus arba sutirštintos vynuogių misos. Svarbiausias vermuto komponentas yra pelynas. Vermutas būna baltas, rožinis ir raudonas, 16–18 % stiprumo įvairaus cukringumo.

Vermutas vartojamas neskiestas arba atskiestas sodos vandeniu su ledu. Jis ypač tinka kokteiliams ir kitiems mišriems gėrimams gaminti. Vermutas pasižymi stipriu aromatu ir deginančiu skoniu. Jis gali būti stiprus (18 % spirito, 10 % cukraus) ir desertinis (16 % spirito, 17 % cukraus). Jo gamybai naudojama 30 – 50 ingredientų ir daugiau. Vermutas gaminamas tik iš baltojo ar kelių vyno rūšių. Jų mišinys laikomas ąžuolinėse statinėse apie metus. Gautas vermutas kartais laikomas, filtruojamas, pasterizuojamas ir pilstomas į butelius. Pagrindiniai vermuto gamintojai – Italija ir Prancūzija. Vermutas geriamas grynas, arba gaminami kokteiliai. Grynas naudojamas kaip aperityvas, atšaldytas ar su ledu. Jis dera su spiritiniais gėrimais, ypač džinu.
Divergencija

**Divergencija** – diferencialinis operatorius, vektorinį lauką atvaizduojantis į skaliarinį lauką taip, kad skaliarinis laukas nusakytų vektorinio lauko įeinančio ir išeinančio srauto skirtumą. Vektorinio lauko \vec F divergencija žymima

: \operatorname{div}\vec F

arba

: \nabla \cdot \vec F.

Vektorinio lauko su *n* dimensijų Dekarto koordinačių sistemoje \vec F = (F_1, \ldots, F_n) divergencija apskaičiuojama kaip dalinių išvestinių pagal koordinates suma:

: \operatorname{div}\vec F = \nabla \cdot \vec F = \sum_{i=1}^n\frac{\partial}{\partial x_i}F_i.

Kitaip tariant, galima laikyti, kad divergencija yra vektorinio lauko skaliarinė sandauga su nabla operatoriumi, ką ir žymi \nabla \cdot \vec F.

Divergenciją galima rasti ir naudojantis apibrėžimu, kaip ribą vektorinio lauko srauto per sferinį paviršių (\mathit\Phi) santykį su šio paviršiaus ribojamu tūriu (*V*), kai sferos spindulys (*r*) artėja prie nulio:

:  \operatorname{div}\,\vec{F} = \lim_{S \rightarrow 0} {\mathit\Phi_{\ \vec F} \over V} = \lim_{r \rightarrow 0} \iint_{S(r)} {\vec F \cdot \vec n dS \over \frac{4}{3} \pi r^3 }.

Divergencija yra teigiama vektorinio lauko šaltinių taškuose ir neigiama sankaupos taškuose. Laukas, kurio divergencija lygi nuliui kiekviename taške, vadinamas solenoidiniu lauku.

Skaliarinio lauko gradiento divergencija vadinama laplasianu.

## Šaltiniai
Nikolajus Zverevas

**Nikolajus Zverevas** (; 1832 m. spalio 12 d. Maskvos gubernija – 1893 m. rugsėjo 30 d. Maskva) – rusų pianistas, pedagogas.

## Biografija
Nikolajus Zverevas gimė 1832 m. spalio 12 d. netoli Volokolamsko (Maskvos sritis), aristokratų šeimoje. Studijavo matematiką ir fiziką Maskvos universitete, lankė fortepijono pamokas pas Maskvos prancūzą Aleksandrą Diubiuką () (1812–1898 m.). N. Zverevas aukštojo mokslo nebaigė, nes paveldėjęs didelį šeimos palikimą, išvyko į Sankt Peterburgą ir tapo valstybės tarnautoju. Čia jis tęsė fortepijono pamokas pas Adolfą Genzeltą () (1814–1889 m.), kuris daug dėmesio skyrė studentų praktiniams užsiėmimams. Paskui ir pats N. Zverevas iš savo studentų reikalavo griežto režimo ir daug praktinių užsiėmimų.

Nepatenkintas valstybine tarnyba 1867 m. N. Zverevas grįžo į Maskvą ir tapo savo įkurtos privačios mokyklos–pensiono mokytoju. 1870 m. Nikolajus Rubinšteinas () pakvietė N. Zverevą dėstyti jo įkurtoje Maskvos konservatorijoje. Nuo 1883 m. buvo šios konservatorijos profesorius.

N. Zverevas nebuvo vedęs ir mirė sulaukęs 61–ių metų 1893 m. rugsėjo 30 d. Maskvoje.

## N. Zverevo privati mokykla–pensionas
N. Zverevas dirbo su jaunesnio amžiaus mokiniais, kurie pereidavo griežtą atranką. Pačius talentingiausius jis išlaikė savo sąskaita, todėl 2–3 mokiniai nuolat gyveno jo namuose. Visą savaitę, išskyrus sekmadienį, mokiniai turėjo praktinius užsiėmimus. N. Zverevas stengėsi, kad jo mokiniai gautų visapusišką išsilavinimą, todėl kvietė į namus skirtingų dalykų mokytojus, lankė teatrus, organizavo aktyvų mokinių poilsį, jų išvykas į užmiesčio vilą ir net į Krymą. Mokyklai išlaikyti N. Zverevas pasiturinčių žmonių vaikams vedė fortepijono pamokas.

N. Zverevui svarbiausiais dalykas buvo teisinga pianisto rankų padėtis, todėl iš mokinių reikalavo nuolatinių treniruočių ir visur vežėsi instrumentą su savimi, net ir į Krymą.
Sekmadieniais N. Zverevo namuose rinkdavosi svečiai: Piotras Čaikovskis, Aleksandras Tanejevas (), Antonas Rubinšteinas (), Vasilijus Safonovas (), Aleksandras Zilotis () ir kt. muzikantai, aktoriai, advokatai ir profesoriai. Šiuose susitikimuose dalyvaudavo ir N. Zverevo mokiniai.

## Mokiniai
Per savo gyvenimą N. Zverevas paruošė apie 250 talentingų pianistų, kompozitorių, iš kurių 12 pelnė konservatorijos aukso diplomus. Į savo mokyklą priimdavo mokytis tik berniukus ir juos vadino „vaikeliais“. Tarp žymiausių jo studentų buvo:

* Milijus Balakirevas ()
* Aleksandras Goldenveizeris ()
* Sergejus Rachmaninovas
* Aleksandras Skriabinas
* Aleksandras Zilotis
* Konstantinas Igumnovas ()
* Fiodoras Kenemanas ()

## Išnašos

## Nuorodos
* 
*
Fábio Aurélio

**Fabio Aurelio Rodrigezas** (sutr. **Fábio Aurélio**, g. 1979 m. rugsėjo 24 d. São Carlos) – buvęs brazilų futbolininkas. Tapo pirmuoju brazilu, žaidusiu „Liverpulio“ klube.

## Karjera
1997 m. pradėjo žaisti São Paulo jaunimo komandoje. Po 1997 m. priimtas į pagrindinę sudėtį. 

2000–2006 m. atstovavo Valencia klubui (Ispanija). 2006 m. liepą paliko Valencia.

2006 m. Liverpool FC, kaip laisvasis agentas. 2006 m. rugpjūčio 13 d. debiutavo Community Shield taurėje.

## Rinktinės

Atstovavo Brazilijos U-17, U-20, U-21 rinktinėms. 

2000 m. su Brazilijos vyrų futbolo rinktine debiutavo Sidnėjaus Olimpiadoje.

## Pasiekimai

**São Paulo**
* 1998 São Paulo valstijos čempionatas
* 2000 São Paulo valstijos čempionatas
**Valencia**
* 2001–2002 La Liga
* 2003–2004 La Liga
* 2004 UEFA taurė
* 2004 Europos Supertaurė
**Liverpool**
* 2006 Community Shield

## Išnašos

## Nuorodos
*
Laplaso operatorius

**Laplaso operatorius** arba **laplasianas** – diferencialinis operatorius, atvaizduojantis skaliarinį lauką į kitą skaliarinį lauką – pirmojo lauko gradiento divergenciją. Laplaso operatoriaus apibendrinimas vektoriniams laukams yra vektorinis Laplaso operatorius. Laplaso operatorius pavadintas pagerbiant Pjerą Simoną Laplasą (1749–1827). Taikomas diferencialinių lygčių teorijoje, funkcijų teorijoje, funkcinėje analizėje ir geometrijoje.

Skaliarinio lauko f = \left(x_1, x_2, \ldots, x_n\right) laplasianas žymimas \Delta f arba \nabla^2 f:

: \Delta f = \nabla^2 f = \nabla \cdot \nabla f = \operatorname{div}(\operatorname{grad} f) = \sum_{i=1}^n \frac {\partial^2 f}{\partial x^2_i}.

Fizikoje Laplaso operatorius naudojamas aprašyti bangos sklidimą, difuziją ir pan.

Laplaso operatorius stačiakampėje koordinačių sistemoje:
: \operatorname{div}\;\operatorname{grad} f=\nabla^2 f=\Delta f={\partial^2 f\over \partial x^2}+{\partial^2 f\over \partial y^2}+{\partial^2 f\over \partial z^2}.

Laplaso operatorius cilindrinėje koordinačių sistemoje:
: \Delta ={1\over \rho}{\partial \over \partial \rho}(\rho{\partial \over\partial\rho})+{1\over\rho^2}{\partial^2 \over\partial\phi^2}+{\partial^2 \over\partial z^2}={1\over \rho}({\partial \rho\over \partial \rho}{\partial \over\partial\rho}+\rho{\partial^2\over \partial\rho^2})+{1\over\rho^2}{\partial^2 \over\partial\phi^2}+{\partial^2 \over\partial z^2},
: \Delta f={1\over \rho}{\partial f\over\partial\rho}+{\partial^2 f\over\partial\rho^2}+{1\over\rho^2}{\partial^2 f\over\partial\phi^2}+{\partial^2 f\over\partial z^2}.

Laplaso operatorius sferinėje koordinačių sistemoje:
: \Delta={1\over r^2}{\partial\over \partial r}(r^2{\partial \over\partial r})+{1\over r^2\sin\theta}{\partial\over\partial\theta}(\sin\theta{\partial\over\partial \theta})+{1\over r^2\sin^2\theta}{\partial^2\over \partial\phi^2},
: \Delta f={1\over r^2}(2r{\partial f \over\partial r}+r^2{\partial^2 f \over\partial r^2})+{1\over r^2\sin\theta}(\cos\theta{\partial f\over\partial \theta}+\sin\theta{\partial^2 f\over\partial\theta^2})+{1\over r^2\sin^2\theta}{\partial^2 f\over \partial\phi^2}=
: ={2\over r}{\partial f \over\partial r}+{\partial^2 f \over\partial r^2}+{\cot\theta\over r^2}{\partial f\over\partial \theta}+{1\over r^2}{\partial^2 f\over\partial\theta^2}+{1\over r^2\sin^2\theta}{\partial^2 f\over \partial\phi^2}.

## Šaltiniai
David Martin

**David Edward Martin** (g. 1986 m. sausio 22 d. Romforde, rytų Londone) – anglų futbolininkas, žaidžiantis vartininko pozicijoje.

Jis yra Alvino Martino buvusio West Ham United žaidėjo sūnus. 2006 m. sausio 13 d. pasirašė sutartį su Liverpool FC.

2008 m. rugpjūčio 5 d. pasirašė šešių mėnesių nuomos sutartį su Leicester City klubu.

## Šaltiniai
Jorge Ribeiro

**Žoržas Migelis de Oliveira Ribeiras** (; g. 1981 m. lapkričio 9 d.) – futbolininkas, Portugalijos rinktinės ir SL Benfica klubo gynėjas.

Jo brolis – Nuno Ricardo de Oliveira Ribeiro (Maniche), taip pat futbolininkas.

## Karjera

## Rinktinė

2002 m. lapkričio 20 d. debiutavo  draugiškose rungtynėse prieš Škotiją. Portugalai nugalėjo varžovus rezultatu 2-0 

Su rinktine dalyvavo 2008 m. Europos čempionate. Sužaidė vienerias rungtynes. 2008 m. birželio 15 d. rungtyniavo prieš Šveicariją. „A“ grupės rungtynėse pergalę rezultatu 2-0 šventė šveicarai.

## Dalyvavimas čempionatuose

|}

## Išnašos

## Nuorodos
* Transfermarkt
Raul Meireles

**Raulis Žozė Trindadė Meirelešas** (; g. 1983 m. kovo 17 d.) – buvęs futbolininkas, saugas. Atstovavo Portugalijos rinktinei.

## Karjera
Kitados rungtyniavo gimtinėje ir atstovavo CD Aves, Boavista FC, FC Porto.

2010 m. rugpjūčio 28 d. pasirašė ketverių metų sutartį su Liverpool klubu.

2011 m. perėjo į Chelsea FC (Anglija), o nuo 2012 m. atstovavo Fenerbahçe (Turkija).

## Rinktinė
2006 m. lapkričio 15 d. debiutavo  rungtynėse prieš Kazachstaną. Portugalai sutriuškino varžovus rezultatu 3-0.

Su rinktine dalyvavo 2008 m. Europos čempionate.

## Pasiekimai
;Porto
* Primeira Liga: 2005–06, 2006–07, 2007–08, 2008–09 m.
* Taça de Portugal: 2006, 2009, 2010 m.
* Supertaça Cândido de Oliveira: 2006, 2009, 2010 m.

;Chelsea
* FA taurė: 2011-12 m.
* UEFA Čempionų lyga: 2011-12 m.

;
* UEFA U-17 čempionatas (2000 m.)

## Dalyvavimas čempionatuose

|}

## Išnašos

## Nuorodos
* Transifermarkt
Quim

**Žuakimas Manuelis Sampajus da Silva** (; g. 1975 m. lapkričio 13 d.) – buvęs futbolininkas, Portugalijos rinktinės vartininkas.

## Karjera

Rungtyniavo tokiuose klubuose kaip SC Braga, SL Benfica, SC Braga, CD Aves.

## Rinktinė
1999 m. rugpjūčio 18 d. debiutavo  draugiškose rungtynėse prieš Andorą. Portugalai sutriuškino varžovus rezultatu 4-0. 

Su rinktine dalyvavo , tačiau liko atsarginiu vartininku.

2008 m. lapkričio 19 d. sužaidė paskutines rungtynes atstovaudamas šaliai. Brazilija sutriuškino portugalus rezultatu 6-2.

## Dalyvavimas čempionatuose

|}

## Laimėjimai
;Benfica
* Primeira Liga: 2004–05, 2009–10 m.
* Supertaça Cândido de Oliveira: 2005 m.
* Taça da Liga: 2008–09, 2009–10 m.
;Braga
* Taça da Liga: 2012–13 m.
;Aves
* Taça de Portugal: 2017–18 m.
;Portugalija
* UEFA Europos futbolo čempionatas – 2 vieta: 2004 m.
* UEFA Europos U-19 čempionatas: 1994 m.
;Asmeniniai
* Segunda Ligos geriausias vartininkas: 2013–14, 2014–15 m.

## Išnašos

## Nuorodos
* Transfermarkt (žaidėjas)
* Transfermarkt (treneris)
José Bosingwa

**Žozė Bosingva da Silva** (; g. 1982 m. rugpjūčio 24 d.) – iš Kongo DR kilęs futbolininkas, gynėjas. Atstovavo Portugalijos vyrų futbolo rinktinei.

## Karjera
Didžiąją karjeros dalį praleido FC Porto ir Chelsea FC klubuose.

2012 m. rugpjūčio 17 d. pasirašė trejų metų sutartį su QPR London klubu.

## Rinktinė
2003 m. birželio 2 d. debiutavo rungtynėse prieš Belgiją.

## Pasiekimai
* Portugalijos SuperLyga (2004, 2006, 2007, 2008 m.)
* Portugalijos taurė (2006 m.)
* SuperCup Cândido de Oliveira (2004, 2006 m.)
* FIFA tarpžemyninė taurė (2004 m.)
* UEFA čempionų lyga (2004, 2012 m.)
* Premier League (2010 m.)
* FA taurė (2008–09, 2009–10, 2011–12 m.)
* FA Community Shield: (2009 m.)

## Dalyvavimas čempionatuose

|}

## Išnašos

## Nuorodos
* SOCCERWAY 
* Transfermarkt
* Globalsportsarchive
Képler Laveran Lima Ferreira

**Kepleris Laveranas Lima Fereira** (; g. 1983 m. vasario 26 d.), geriau žinomas kaip **Pepe** – iš Brazilijos kilęs futbolininkas, ilgametis Portugalijos rinktinės gynėjas.

Pasižymėjo kietu, agresyviu žaidimu, dažnai provokatyviu elgesiu.

## Karjera
Kitados priklausė Marítimo, Porto, Real Madrid, Beşiktaş JK klubams. Nuo 2019 m. vėl rungtyniavo Porto.

## Rinktinė
2007 m. lapkričio 21 d. debiutavo  rungtynėse prieš Suomiją.

## Pasiekimai

;Porto:
* Tarpžemyninė taurė: 2004
* Primeira Liga: 2005–06, 2006–07
* Taça de Portugal: 2005–06
* Supertaça Cândido de Oliveira: 2004, 2006
;Real Madrid:
* UEFA Čempionų Lyga: 2013–14, 2015–16
* UEFA supertaurė: 2014
* FIFA pasaulio klubų taurė: 2014
* La Liga: 2007–08, 2011–12
* Copa del Rey: 2010–11, 2013–14
* Supercopa de España: 2008, 2012
;:
* 2016 m. Europos futbolo čempionatas
* UEFA Tautų lyga: 2018–19 m.

## Dalyvavimas čempionatuose

|}

## Išnašos

## Nuorodos
* Transfermarkt
Sigma

**Sigma** gali reikšti:
* Sigma (raidė) – graikų abėcėlės raidė.
* Gamybinis susivienijimas „Sigma“ – skaičiavimo technikos gamybinis susivienijimas Lietuvoje.
João Moutinho

| ntupdate = 
}}
**Žoanas Felipė Iria Santošas Motinjas** (; g. 1986 m. rugsėjo 8 d.) – buvęs futbolininkas, saugas. Atstovavo Portugalijos rinktinei.

## Karjera
Karjerą pradėjo Sporting CP. 2005–2010 m. atstovavo šiam klubui.

2010 m. liepos 5 d. pasirašė penkerių metų sutartį su Porto klubu.

Vėlesniais metais rungtyniavo AS Monaco, Wolverhampton Wanderers, SC Braga.

## Rinktinė
2005 m. rugpjūčio 17 d. debiutavo  draugiškose rungtynėse prieš Egiptą. Portugalai nugalėjo varžovus rezultatu 2-0.

## Laimėjimai
;Sporting:
* Taça de Portugal: 2006–07, 2007–08
* Supertaça Cândido de Oliveira: 2007, 2008
;Porto:
* Primeira Liga: 2010–11, 2011–12, 2012–13
* Taça de Portugal: 2010–11
* Supertaça Cândido de Oliveira: 2010, 2011, 2012
* UEFA Europos lyga: 2010–11
;:
* UEFA U-17 Europos čempionatas (2003 m.)
* 2016 m. Europos čempionatas

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
Aleksandras Olelka

**Aleksandras Olelka** (XV a. pradžia – m. 1454 m. Kijevas) – Kopylio ir Slucko kunigaikštis (1443-1454 m.) ir Kijevo kunigaikštis (1443-1454 m.), Slucko kunigaikščių Olelkaičių dinastijos pradininkas.

## Biografija
Algirdo vaikaitis, Kijevo kunigaikščio Vladimiro sūnus, iš kurio paveldėjo Slucko-Kapyliaus kunigaikštystę. Buvo vedęs Maskvos didžiojo kunigaikščio Vasilijaus I ir Lietuvos didžiojo kunigaikščio Vytauto dukters Sofijos dukterį Anastaziją. Sūnus Simonas Olelkaitis (1420-1470 m.) ir Mykolas Olelkaitis (?-1481 m.).

1422 m. Melno taikos sutarties liudytojas, dalyvavo 1428 m. Vytauto žygyje į Didijį Naugardą. 1430-1431 m. rėmė Lietuvos didijį kunigaikštį Švitrigailą per šio kovą su pretendentu į Lietuvos Didžiosios kunigaikštystės sostą Žygimantu Kęstutaičiu. 1431 m. Švitrigailos ir Vokiečių ordino atstovų Skirsnemunės sutarties liudytojas. Apie 1431 m. ėmė remti Žygimantą Kęstutaitį, buvo jo 1432 m. Gardino sutarties ir 1433 m. sutarčių su Lenkija liudytojas.

Dalyvavo 1432 m. rugsėjo 1 d. Ašmenoje verčiant nuo Lietuvos Didžiosios kunigaikštystės sosto Švitrigailą. Spėjama, kad 1433 m. vėl ėmė jį remti. 1434 m. buvo nuvykęs valdyti Kijevo, bet pavėlavo – čia valdžia atiteko kitam Švitrigailos šalininkui. Grįžęs Žygimanto Kęstutaičio buvo suimtas, valdos konfiskuotos.

1440 m. Lietuvos Didžąją kunigaikštystę pradėjus valdyti Kazimierui atgavo didžiojo kunigaikščio malonę, jam pripažinta Kijevo kunigaikštystė, kurią iš Vladimiro buvo atėmęs Vytautas. Kijevo kunigaikštystę paveldėjęs Mykolas ją valdė jau kaip Lenkijos karaliaus ir Lietuvos didžiojo kunigaikščio Kazimiero vietininkas.

Palaidotas Kijevo Pečorų lauros vienuolyne.

## Šaltiniai
Luís Carlos Almeida da Cunha

**Luišas Karlošas Almeida da Kunja** ( (geriau žinomas kaip **Nani**); g. 1986 m. lapkričio 17 d.) – iš Žaliojo Kyšulio salų kilęs futbolininkas, saugas. Atstovavo Portugalijos rinktinei. 

## Karjera
Karjeros pradžioje rungtyniavo Portugalijoje, o vėliau persikėlė į Angliją. 2015–2016 m. rungtyniavo Fenerbahçe (Turkija). 

2016–2018 m. priklausė Valencia CF (Ispanija). Nuomos pagrindais perleistas SS Lazio (Italija).

Vėlesniais metais rungtyniavo Sporting CP, Orlando City, Venezia FC, Melbourne Victory, Adana Demirspor.

2024 m. persikėlė į Estrela da Amadora (Portugalija). 

2024 m. gruodžio 8 d. paskelbė apie profesionalaus futbolininko karjeros pabaigą.

## Rinktinė
2006 m. rugsėjo 1 d. debiutavo  draugiškose rungtynėse prieš Daniją. Varžovai nugalėjo portugalus rezultatu 4-2.

2016 m. su Portugalijos rinktine tapo Europos čempionu.

## Pasiekimai

;Sporting CP:
* Taça de Portugal: 2006–07, 2014–15
;Manchester United:
* Premier League: 2007–08, 2008–09, 2010–11, 2012–13
* Anglijos futbolo lygos taurė: 2008–09, 2009–10
* FA Community Shield: 2007, 2008, 2010, 2011
* UEFA Čempionų Lyga: 2007–08
* FIFA pasaulio klubų taurė: 2008
;:
* 2016 m. Europos čempionatas

## Dalyvavimas čempionatuose

|}

## Išnašos

## Nuorodos
* Transfermarkt
Miguel Veloso

**Migelis Luišas Pintas Velozas** (; g. 1986 m. gegužės 11 d.) – buvęs Portugalijos futbolininkas, atraminis saugas, nors teko žaisti ir gynėjo pozicijoje. Atstovavo Portugalijos nacionalinei rinktinei.

## Karjera
Kitados rungtyniavo SL Benfica jaunimo komandose. 14 metų, perėjo į Sporting CP, kur žaidė jaunių ir jaunimo ekipose, o 2004 m. sulaukė kvietimo į pagrindinę komandą.

Nuomos pagrindais perleistas Olivais e Moscavide 2005–2006 sezonui. Ekipa pateko į Liga de Honra, o pats grįžo į Sporting. 2006–2007 sezone dėl vietos pagrindinės komandos sudėtyje konkuravo su tokiais futbolininkais, kaip Andersonas Polga, Tonel, Marco Caneira ir Custódio. Nepaisant tokios didelės konkurencijos, Velosas išsikovojo vietą ekipoje. 

Čempionų lygos mače prieš Milano „Internazionale“, išrinktas geriausiu rungtynių žaidėju.

2010 m. vasarą perėjo į Genoa (Italija). 2010 m. rugpjūčio 28 d. debiutavo Serie A rungtynėse prieš Udinese.

2012 m. liepos 4 d. pasirašė ketverių metų trukmės sutartį su Kijevo „Dinamo“..

2019 m. liepos 20 d. pasirašė vienerių metų sutartį su Hellas Verona FC. 2019 m. rugpjūčio 25 d. debiutavo Serie A rungtynėse prieš Bologna ir išlygino rezultatą (1:1).

2020 m. birželio 29 d. Velosas pasirašė naują sutartį. 2022 m. balandžio mėn. pasirašyta vienerių metų trukmės sutartis.

Nuo 2023 m. vasaros atstovavo Pisa SC. 2023 m. rugpjūčio 2 d. prasirašė sutartį Italijos klubu. Žaidė Serie B.

## Rinktinės
Geri pasirodymai Europos U-21 čempionatuose lėmė, kad futbolininkas buvo pakviestas į nacionalinė rinktinę. 

2006 m. rugpjūčio 14 d. pakviestas atstovauti šaliai susitikimui prieš Armėniją, tačiau aikštėje nepasirodė. 

2006 m. spalio 13 d. debiutavo Portugalijos rinktinėje rungtynėse prieš Azerbaidžaną. Portugalai nugalėjo varžovus rezultatu 2-0. 

2008 m. kartu su Portugalijos rinktine pasiekė ketvirtfinalį Europos čempionate, 2010 m. pateko į aštuntfinalį pasaulio čempionate, o 2012 m. pusfinalį Europos čempionate.

## Pasiekimai

### Klubiniai pasiekimai
* Portugalijos futbolo taurės laimėtojas: 2007, 2008
* Portugalijos futbolo supertaurės laimėtojas: 2007, 2008
* Portugalijos lygos taurės finalininkas: 2008, 2009

### su Portugalijos rinktine
* Europos čempionato pusfinalininkas: 2012
* Europos U-17 čempionato laimėtojas: 2003

## Dalyvavimas čempionatuose

|}

## Išnašos

## Nuorodos
* Transfermarkt
Rui Patrício

**Rui Pedras dos Santošas Patrisijus** (; g. 1988 m. vasario 15 d.) – futbolininkas, Portugalijos rinktinės vartininkas.

## Karjera
2006–2018 m. priklausė Sporting CP, nuo 2018 m. birželio atstovavo Wolverhampton Wanderers.

2021 m. liepos 13 d. perėjo į AS Roma. Pasiraštyta trejų metų trukmės sutartis.

2024 m. rugpjūčio 27 d. pasirašė vienerių metų trukmės sutartį su Atalanta BC (Italija).

## Rinktinė
Nuo 2008 m. kviečiamas į . Pradžioje buvo atsarginis portugalų vartininkas, bet nuo 2012 m. tapo pagrindiniu. 

2010 m. spalio 17 d. debiutavo nacionalinėje rinktinėje draugiškose rungtynėse prieš Ispaniją. Portugalai sutriuškino varžovus rezultatu 4-0.

Gynė vartus ir visose 2016 m. Europos čempionato varžybose, kai portugalai tapo čempionais.

## Dalyvavimas čempionatuose

|}

## Laimėjimai

;Sporting CP
* Taça de Portugal: 2007–08, 2014–15
* Supertaça Cândido de Oliveira: 2007, 2008, 2015
;:
* 2016 m. Europos futbolo čempionatas

## Išnašos

## Nuorodos
* SOCCERWAY
* Transfermarkt
Melaneziečių kalbos

**Melaneziečių kalbos** - Melanezijos vietinės kalbos. Kalbų grupei priklauso apie 400 austronezinių kalbų ir kelios papuasų kalbų šeimos.
Žaliojo Kyšulio transportas

**[[Žaliasis Kyšulys]]** yra salos, todėl jos nėra sujungtos efektyvia transporto sistema. Tai trukdo vystytis infrastruktūrai, kelia gamybos kainas, apsunkina žmonių ir krovinių judėjimą salose.

## Keliai

Žaliojo Kyšulio keliai 2002 m. sudarė 1 100 km, iš kurių 858 km buvo grįsti.

## Vandens transportas

Mindelo ir Porto Novo uostai yra svarbūs degalų papildymo punktai. Valstybės valdoma keltų kompanija kursuoja tarp salų.

## Oro transportas

2001 m. Žaliajame Kyšulyje buvo 9 oro uostai, iš kurių 3 buvo nenaudojami, o likę 6 turėjo grįstus kelius. Dar 7 oro uostai buvo mažesnėse salelėse. Žaliasis Kyšulys yra svarbus degalų papildymo punktas Afrikos oro bendrovėms. „Air Transport of Cape Verde“ yra šalies oro linijos.

## Nuorodos
Vektorinis laukas

**Vektorinis laukas** – funkcija, kiekvienam erdvės taškui priskirianti vektorių:

: \vec{F} : \mathbb{R}^n \mapsto \mathbb{R}^n,

: \vec{F} : \begin{bmatrix}x_1\\\vdots\\x_n\end{bmatrix} \mapsto \begin{bmatrix} F_1(x_1,\dots,x_n)\\ \vdots\\ F_n(x_1,\dots,x_n)\end{bmatrix}

arba

: \vec{F} = \vec{F}(\vec r).

Svarbios vektorinio lauko charakteristikos yra divergencija, rotorius, srautas.

Fizikoje vektoriniu lauku galima aprašyti elektrinį lauką, magnetinį lauką ir pan.

## Šaltiniai
Dalinė išvestinė

**Dalinė išvestinė** – atitinkamos kelių kintamųjų funkcijos išvestinė pagal vieną iš kintamųjų, apskaičiuota laikant, kad kiti kintamieji yra konstantos. Dalinės išvestinės naudojamos funkcijoms tirti.

Funkcijos *f* dalinė išvestinė pagal kintamąjį *x* žymima *f**x*, *∂**x**f*, *∂f/∂x*. Pastaroji notacija buvo pasiūlyta Ležandro ir prigijo, kai ją pakartotinai pasiūlė Jakobis. „∂“ čia yra užapvalinta „d“ (paprasta „d“ naudojama išvestinės žymėjime).

Formaliai dalinė išvestinė apibrėžiama analogiškai išvestinei:

: \frac{\partial f(x_1,\ldots,x_n)}{\partial x_i} = \lim_{h \to 0}\frac{f(x_1,\ldots,x_i+h,\ldots,x_n) - f(x_1,\ldots,x_n)}{h}.

Vektorius, kurio koordinatės yra kelių kintamųjų funkcjos dalinės išvestinės pagal visus kintamuosius, vadinamas gradientu.

Galima apibrėžti ir aukštesnio laipsnio dalines išvestines. Pavyzdžiui, antro laipsnio dalinė išvestinė yra dalinės išvestinės dalinė išvestinė:

: \frac{ \partial^2 f}{ \partial x^2} = f_{xx} = \partial_{xx} f = \frac{ \partial}{ \partial x}\frac{ \partial f}{ \partial x}.

Aukštesnio laipsnio dalines išvestinės gali būti skaičiuojamos ir skirtingų kintamųjų atžvilgiu. Tada jos vadinamos mišriosiomis, pavyzdžiui,

: \frac{\partial^2 f}{\partial y \, \partial x} = f_{xy} = \partial_{xy} f  = \frac{ \partial}{ \partial y}\frac{ \partial f}{ \partial x}.

## Šaltiniai
Čaiteno ugnikalnis

**Čaiteno ugnikalnis** () – ugnikalnis pietinėje Čilėje, Los Lagoso regione, prie Korkovado įlankos. Tai 3 km skersmens vulkaninė kaldera, dalinai padengta riolito ir obsidiano lavos kupolu ir nedideliu ežerėliu. Aukštis 962 m.

## 2008 m. išsiveržimas

Čaiteno aktyvumas nuslopo prieš maždaug 7000 tūkst. metų. Tačiau 2008 m. gegužės 2-6 dienomis ugnikalnis atbudo ir išmetė milžinišką kiekį pelenų. Pelenai nugulė aplinkines Čaiteno, Futaleufu, Palenos gyvenvietes, o vyraujantys vakarų vėjai pelenų debesis nunešė per Argentiną iki pat Urugvajaus. Tai sukėlė transporto, žmonių sveikatos problemų.

## Nuorodos
* Ugnikalnių duomenų bazė 
* Čaiteno 2008 m. išsiveržimo ir padarinių nuotraukos 
* Nauji Čaiteno aktyvumo ženklai 2008 m. rudenį (video)
Prodiuseris

**Prodiuseris** – asmuo, koordinuojantis organizacinius (finansinius, pardavimo) kino filmų, televizijos ir radijo laidų, teatro spektaklių (pjesių), muzikos (koncertų) ir šokių pasirodymų klausimus. Taip pat gali būti asmuo, organizuojantis kokios nors idėjos įgyvendinimą kurioje nors kultūros srityje.

Prodiuseris dažniausiai atrenka filmų, laidų, programų, kompiuterinių žaidimų, pasirodymų temas, sudaro jų biudžetą, bendrauja su rėmėjais dėl finansinės paramos, samdo kūrybinius (aktorius ir kt.) ir techninius darbuotojus, prižiūri minėtų programų įgyvendinimą (techninės įrangos, lėšų ir personalo požiūriu), prižiūri lėšų naudojimą.

Prodiuseriai atsirado 1910 metų pabaigoje Holivude ir padėjo užtikrinti organizacinį kūrybinį procesą, t. y., buvo geriau organizuota asmeninė personalo atsakomybė, efektyviau naudojamos lėšos, greičiau įgyvendinami kūrybiniai sumanymai.

Kartais prodiuseris pats gali būti spektaklio ar kino filmo režisieriumi, aktoriumi, scenarijaus autoriumi.

## Rūšys
* Vykdantysis prodiuseris
* Kino prodiuseris
* Muzikos prodiuseris
* Teatro prodiuseris (impresarijas)
* Televizijos laidų prodiuseris
* Radijo laidų prodiuseris
Čaitenas

**Čaitenas** () – miestelis pietų Čilėje, Los Lagoso regione, Palenos provincijoje. Įsikūręs prie Korkovado įlankos, kuri skiria nuo Čilojės salos, 10 km nuo Čaiteno ugnikalnio.

2008 m. gegužės 2 d. išsiveržus Čaiteno ugnikalniui miestas buvo evakuotas. Čaiteną nuniokojo laharai ir užgulę pelenai. Provincijos sostinė iš Čaiteno perkelta į Futaleufu.

## Šaltiniai
Tautinė stovykla

**Tautinė stovykla** – kas penkerius metus gamtoje rengiama Lietuvos skautų didelė stovykla. Jos metu gilinamasi į Skautamokslį, ugdomos skautiškos tradicijos ir rungtyniaujama varžybose, poilsiaujama. *Tautinės stovyklos* terminas atitinka pasaulio skautų naudojamą (džiamborė).

## Tautinės stovyklos

* 1933 m. rugpjūtyje Palangos pušyne organizuota Pirmoji Tautinės skautų stovykla, joje lankėsi garlaiviu *[[Calgaric]]* po Baltijos jūrą keliavę Pasaulio skautų organizacijos įkūrėjas Robert Baden-Powell su šeima ir 650 anglų skautų bei jų vadovų. Svečiai stebėjosi stovyklos tvarka: pagal skautų amžių suskirstytoje teritorijoje buvo nutiesti smėliu išbarstyti takai su lietuviškais ornamentais, stovyklautojai joje gyveno sulyg skautiškomis tradicijomis. Po anglų–lietuvių parado ir bendrų pavakarių delegacija išvyko į Klaipėdos uoste laukiantį garlaivį.

* 1938 m. įvyko Antroji Lietuvos skautų sąjungos Tautinė stovykla. Skautų brolija buvo įsikūrusi Panemunės šile, o Seserija – Pažaislyje. Norintiems patekti į Panemunę buvo atidarytos dvi autobusų linijos: nuo Kauno geležinkelių stoties ir nuo Įgulos bažnyčios, o iš Aukštųjų Šančių stovyklavietę jie pasiekdavo pontoniniu tiltu pėsčiomis.

* 1948 m. Vokietijoje į Trečiąją Tautinę stovyklą buvo susirinkę karo pabėgėlių vaikai, vėliau visas išeivijoje surengtas stovyklas suskaičiuoti yra kiek kebloka. 

* 1993 m. atkurto šalies skautų sąjūdžio stovyklos vyko dviejose vietose: Kunigiškėse (900 dalyvių), ir Gulbinuose (400 dalyvių).

* 1998 m. Lietuvos skautija surengė Tautinę stovyklą Nemunaityje (Alytaus raj.) „Nemunaitis’98“ (apie 2000 dalyvių), o Lietuvos skautų sąjunga – Valakampiuose  prie Vilniaus. 

* 2003 m. lie­pos 20-26 d. Plateliuose (Plungės raj.) Lietuvos skautija surengė Tautinę stovyklą „Skilties dvasia“ (apie 1200 dalyvių), o Lietuvos skautų sąjunga – Tautinę stovyklą Trakuose prie Totoriškių ežero. 

* 2008 m. Lietuvos skautija surengė Tautinę stovyklą Dūburyje (Zarasų raj.) „Legenda tęsiasi“, o kelios organizacijos Trakų rajono Rėkalnyje – jungtinę Tautinę stovyklą „Draugystės ugnis“.

* 2013 m. apie 2000 jaunuolių ir jų vadovų susirinko Telšiuose dalyvauti kelių skautų organizacijų bendroje  stovykloje „Gėrio pėdomis“. Tais pačiais metais Jungtinėse Amerikos Valstijose vyko išeivijos Lietuvių skautų sąjungos organizuota jubiliejinė stovykla „Viltis“.

* 2018 m. liepos 14–22 dienomis Rumšiškėse Lietuvos skautija suruošė Tautinę stovyklą „Laužų karta“ (buvo suvažiavę 576 skautai iš 23 šalių). Išeivijos skautų jaunimas sausio 2–12 d. stovyklavo prie Melburno (Australija) ir liepos 29–rugpjūčio 8 d. prie Kastero () miestelio Mičigano valstijoje (JAV).

* 2023 m. liepos 8–16 d. Lietuvos skautija Klaipėdos rajone esančiame Kairių poligone organizavo jubiliejinę skautų stovyklą „Tarp trijų vandenų“. Susirinko daugiau kaip 2300 skautų iš viso pasaulio.

## Išnašos

## Nuorodos
* Robert Baden Powell ir Didžiosios Britanijos skautų apsilankymas Tautinėjr stovykloje 1933 m. (filmas)
* Apie stovyklą „Legenda tęsiasi“
* Filmas apie stovyklą „Gėrio pėdomis“
* Lietuvių skautų sąjungos Šeštoji tautinė stovykla (nuotrauka)
Urmija

**Urmija** (; ; ) – sūrus nenuotakus ežeras Armėnijos kalnyne, šiaurės vakarų Irane, prie sienos su Turkija. Ilgis – 140 km. Plotis – 55 km. Aukštis virš jūros lygio – 1280 m.

Ežeras labai sūrus (150–230‰), todėl jame nėra žuvų. Veisiasi smulkūs vėžiagyviai. Ežere yra daugiau nei 100 salų, jose sustoja daugybė migruojančių paukščių rūšių. Ežeras pamažu senka, jį supa druskos lygumos. Didžioji ežero dalis yra nacionalinis parkas, taip pat UNESCO Biosferos rezervatas.

Antroje pagal dydį, Kabudi saloje, palaidotas Chulaguchanas, Čingischano anūkas, apiplėšęs Bagdadą. Ten pat palaidotas jo sūnus Abakachanas. Per ežerą pastatytas tiltas, jungiantis priešingose pusėse esančius Urmijos ir Tabrizo miestus.

## Nuorodos
* UNESCO Biosferos rezervatas
Aleksandras Karadžiordževičius

**Aleksandras Karadžiordževičius** (, 1806 m. spalio 11 d. Topola – 1885 m. gegužės 4 d. Timišoara, Transilvanija) – 1842–1858 m. Serbijos kunigaikštis.

## Biografija
Kilęs iš Karadžiordževičių dinastijos. Tėvas Karadžiordžė Petrovičius, motina Jelena Jovanovič. Žmona Persida Nenadovič, sūnus Petaras I Karadžiordževičius.

## Valdymas
1844 m. priėmė civilinį kodeksą, sumodernino valstybės valdymą, švietimą, teismus, skatino ūkio ir kultūros plėtrą. Užsienio politikoje orientavosi į Austriją. Neparėmė 1848 m. serbų sukilimo Vengrijoje. Per 1853–1856 m. Krymo karą laikėsi neutraliteto, dėl to neteko panslaviškai nusiteikusių serbų paramos. Spaudžiant Rusijai 1858 m. Skupščina jį pašalino iš sosto.

## Šaltiniai
Gvaraninė paulinija

**Gvaraninė paulinija**, geriau žinoma kaip **guarana** (*Paullinia cupana*) – sapindinių (*Sapindaceae*) šeimos vijoklinis augalas, augantis Amazonijoje, daugiausia Brazilijoje.

Guarana gali užaugti iki 10 m aukščio. Lapai sudėtiniai, iki 40 cm ilgio. Žiedai balti, susitelkę kekiniame žiedyne. Vaisiai raudoni ar oranžiniai, su juodomis sėklomis. Jų sudėtyje gausu kofeino, tanino, proteino, krakmolo.

Iš guaranos gaminama arbata, nealkoholiniai gėrimai, naudojama vaistų gamyboje ir tradicinėje medicinoje.
Netimeras

**Netimeras** – jotvingių genties valdovas, susijęs su 1009 m. vykusia Šv. Brunono misija. Jis su 300 savo pavaldinių ir jų šeimos nariais priėmė krikščionių tikėjimą. Tolesnis jo likimas nežinomas.

Netimero brolis Zebedenas nukirsdino misionieriui galvą ir išžudė beveik visą jo palydą.

## Šaltiniai
Paulinija

**Paulinija** (*Paullinia*) – sapindinių (*Sapindaceae*) šeimos krūmų, nedidelių medžių ir lianų gentis, paplitusi Centrinės ir Pietų Amerikos tropikuose, Karibuose.

Gentis pavadinta vokiečių botaniko Christian Franz Paullini, atradusio šią gentį, garbei.

Žymiausia genčiai priklausanti rūšis yra gvaraninė paulinija arba guarana, naudojama kaip kavos pakaitalas bei žaliava vaistams. Kofeininė paulinija naudojama medicininėms reikmėms. Kai kurių paulinijų sula yra labai toksiška ir vietinių indėnų naudojama nuodams strėlių antgaliams gaminti.

## Rūšys

Kai kurios rūšys:
* *Paullinia alata*
* Gvaraninė paulinija *(Paullinia cupana)*
* *Paullinia cururu*
* *Paullinia fuscescens*
* *Paullinia pinnata*
* *Paullinia plumieri*
* *Paullinia weinmannifolia*
* Kofeininė paulinija *(Paullinia yoco)*
Abisininė posmilgė

**Abisininė posmilgė** (*Eragrostis tef*, amh. *t.eff*, Tig. *t.aff*), paprastai dar vadinama tefu (pavadinimas kilęs iš amcharų kalbos) – miglinių (*Poaceae*) šeimos augalų rūšis. Tai – vienas pagrindinių javų Etiopijoje, čia prijaukintas jau gerokai prieš mūsų erą, ir labai svarbus Etiopų virtuvėje: iš jo gaminama etiopiška duona inžera.

Tefo grūdai yra labai smulkūs, dėl ko iš vienos saujos galima apsėti visą lauką. Tai ypač pravartu propaguojant klajoklinį gyvenimo būdą.
Aleksandras Obrenovičius

**Aleksandras Obrenovičius** (, 1876 m. rugpjūčio 14 d. Belgradas – 1903 m. birželio 11 d. Belgradas) – 1889–1903 m. Serbijos karalius.

## Biografija
Kilęs iš Obrenovičių dinastijos. Tėvas Milanas I Obrenovičius, motina Natalija Keško. Žmona Draga Liunevica-Mašin.

## Valdymas
Iki 1893 m. už jį valdė regentų taryba. 1894 m. panaikinęs liberalią 1888 m. konstituciją įvedė autoritarinį režimą. 1895 m. ir 1901 m. patvirtino naujas konstitucijas, apribojusias Skupščinos įgaliojimus. Užsienio politikoje orientavosi į Austriją-Vengriją. Nužudytas per karininkų surengtą sąmokslą.

## Šaltiniai
Aleksandro Neviškio ordinas

**Aleksandro Neviškio ordinas**, **Šv. Aleksandro Neviškio ordinas** () – Rusijos imperijos, TSRS ir Rusijos Federacijos ordinas. 

## Istorija

Įsteigtas 1725 m. Petro I. Vieno laipsnio. Pavadintas Aleksandro Neviškio vardu. Devizas - „Už darbus ir Tėvynę“. Ženklai: kryžius ant plataus raudono kaspino, segamo prie peties, ir žvaigždė, nešiojama ant krūtinės. Nuo 1797 m. puoštas briliantais. Juo buvo apdovanojami generaliteto atstovai. 1917 m. panaikintas. 

1942 m. liepos 29 d. TSRS buvo įsteigtas sovietinis karinis Aleksandro Neviškio ordinas. Jis buvo teikiamas Raudonosios armijos karo vadams už sėkmingą kovinių operacijų parengimą ir vadovavimą joms. Juo Antrojo pasaulinio karo metais buvo apdovanota per 40 000 žmonių.

Diametras 50 mm, sidabras, svoris 40,8 g. Aukštesnis pagal rangą Bogdano Chmelnickio ordinas, žemesnis – Tėvynės karo ordinas.

Ordinas išliko ir Rusijoje.


|Rusijos imperijos Aleksandro Neviškio ordino kryžius
Vaizdas:Star to Order St Alexander Nevsky.jpg|Rusijos imperijos Aleksandro Neviškio ordino žvaigždė
Vaizdas:Order of Alexander Nevsky (USSR) ribbon.svg|TSRS Aleksandro Neviškio ordino juostelė
Vaizdas:AlexNevskyOrder.png|TSRS Aleksandro Neviškio laipsnio ordinas


## Nuorodos
Santa Lusija (Urugvajus)

**Santa Lusija** () – miestas pietų Urugvajuje, Kaneloneso departamente, prie Santa Lusijos upės. Vystomas turizmas (pirmoji Urugvajaus gyvenvietė paskirta turizmui). Vyrauja XX a. pr. pastatai (viešbučiai, vilos, apartamentai), kuriuose atostogaudavo urugvajiečių buržuazija.

## Šaltiniai
Salma Hayek

**Salma Hayek Jiménez** (g. 1966 m. rugsėjo 2 d. Koacakoalkosas, Verakrusas) – meksikiečių kilmės aktorė ir prodiuserė.

Jos darbų sąraše – virš 30-ies filmų, nominuota „Oskarui“ ir kitiems 21 apdovanojimams.

## Biografija
Gimė 1966 m. rugsėjo 2 d. Verakruso valstijoje, Meksikoje. Tikrasis vardas – Salma Hayek-Jimenez.
Salmos Hayek tėvas (libanietis) buvo valstybinės naftos kompanijos vadovas, o mama (ispanė) – operos dainininkė.

### Karjeros pradžia

Vaidino teatre, vėliau – televizijos reklamose, o dar vėliau – populiariame televizijos seriale „Nuevo Amanecar“. Salma Hayek taip pat tapo populiarios Meksikoje muilo operos „Theresa“ žvaigžde.

### Pradžia Holivude

1991 m. Salma Hayek persikėlė gyventi į Holivudą. Pripažinimo aktorė sulaukė nusifilmavusi filme “Desperado”.

### Asmeninis gyvenimas

2007 kovo mėn. Salma Hayek ir verslininkas Francois-Henri Pinault pranešė, kad jiedu laukiasi pirmojo vaiko bei paskelbė sužadėtuves. 2007 m. rugsėjo mėnesį jiedu susilaukė dukrelės, kurią pavadinino Valentina Paloma Pinault.

Francois-Henri Pinault vadovauja „PPR“ konglomeratui, kuriam priklauso tokie garsūs mados vardai kaip „Gucci“ ir „Yves Saint Laurent“. Aktorės ir verslininko pora savaitraščio „In Touch“ sudarytame turtingiausių „Holivudo“ porų sąraše užėmė pirmąją vietą dėl bendros jų abiejų turto vertės.

## Filmografija
* Išsamus filmografijos sąrašas

## Šaltiniai
* IMDB duomenų bazė

## Nuorodos

* Celebarazzi.com, Salma Hayek Biography, Filmography, Trivia“
Rizikos mažinimas

**Rizikos mažinimas** ar **įveikimas** yra procesas, kurio metu pasirenkamos ir įgyvendinamos priemonės pakeisti esamą riziką. Rizikos mažinimas apima didžiausią savo elementą rizikos kontrolę/sušvelninimą bei rizikos vengimą, rizikos perdavimą, rizikos finansavimą.
Kiekviena rizikos mažinimo sistema turi teikti šiuos minimalius parametrus:
* Efektyvus organizacijos veikimas;
* Efektyvi vidinė kontrolė;
* Atitikti teisę ir kitus reguliavimus.